Марко Ганчев
Пред паметника на Овидий в Кюстенджа

chitanka.info

Овидий, мой съседе от Кюстенджа,

заточен тук от римската империя,

все тъй стоиш, набърчил чело

като морето долу в залива.

Не иде заповед за връщане —

империята се разпадна

и няма кой да я подпише.

От толкоз много легиони

не й остана на империята

дори едно-едничко копие,

та като пръст до свойто чело

да го опре и се замисли.

Овидий, мой съседе от Кюстенджа…

1969

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.